આધુનિક શૅરબજાર અંગેના બનાવોની સૌથી જૂની નોંધ એટલે ૧૬૬૮માં આવેલા દ લા વેગાનું પુસ્તક ‘કનફ્યૂઝન ઓફ કનફ્યૂઝન’. તેમાં છેક ૧૬૩૭માં નેધરલેન્ડની ‘ટ્યૂલિપ મેનિઆ’ કંપનીએ કરેલા ફ્યૂચર ટ્રેડિંગના ફ્રોડની વાત છે. એ સિવાય પણ ઢગલો ફ્રોડ નોંધ્યા છે. જેમાં એક ફ્રોડ મોક્ષ મોકલવાની યોજના વેચનારા બાબા-બૂબીઓને પણ શરમાવે એવું છે. ગ્રેગર મેકગ્રેગર સૈન્યમાં જનરલ હોય છે. ૧૮૨૧માં તે હોન્ડુરાઝમાં એક ટચૂકડા ટાપુ ‘પોયાઇસ’ પર કબજો મેળવ્યો છે તેમ જાહેર કરે છે. ત્યાંનો ‘પ્રિન્સ’ બને છે અને એ ટાપુ પર ધરતી પરનું સ્વર્ગ નિર્માણ કરું છું કહીને લોકો પાસેથી ધન વગેરે ઉઘરાવે છે. હવે એ પોયાઇસ નામની જમીન એક્ઝેટલી હોતી જ નથી. તેણે વેચેલા એક પણ મકાનનો પાયો કદી નખાયો હોતો નથી.